ο δημος ο αβ[δηριτων] αμυμονα επικουρου. μεγαθυμον αθηναιου. επειδη χρειας τωι δημ[ωι γενο]μενης πρεσβειας εις ρωμην υπερ της πατριο[υ χωρας] περι ης επιδους αξιωμα βασιλευς θρακων κοτ[υς τηι συ]γκλητωι δια τε του υιου αυτου και των αμ εκειν[ωι εξ]αποσταλεντων υπ [αυ]του πρεσβευτων ητει τ[ην π]ατριον ημων χωραν αιρεθεντες πρεσβευτα[ι υπο το]υ δημου του τηιων αμυμων τε επικουρου και 0[εγαθυμ]ος αθηναιου ανδρες καλοι και αγαθοι και αξ[ιοι της ιδ]ιας πατριδος και ευνοι τωι ημετερωι δημωι οιτ[ινες τη]ν πασαν σπουδην τε και φιλοτιμιαν εισηνεγκαν [προθ]υμιας ουδεν ελλειποντες εν τε γαρ ταις συνεδ[ριαις τ]αις γενομεναις υπερ της χωρας πασαν επινοιαν π[αρεσχ]οντο χαριν του μηθεν π[α]ραλειφθηναι των δυναμ[ενων επα]νορθωσαι τα πραγματα αριστην αμα και σωτηριον υ[περ τω]ν απορουμενων αει προ[σ]τιθεντες γνωμην εις τε [ρωμην π]ρεσβευσαντες υπερ του δημου ψυχικην αμα και σω[ματικην] υπεμειναν κ[α]κοπαθιαν εντυγχανοντες μεν τοι[ς ηγουμενοι]ς ρωμαιων και εξομηρευομενοι δια της καθ ημερα[ν καρ]τερησεως παραστησαμενοι δε τους πατρωνας της [πολ]εως εις την υπερ του ημετερου δημου βοηθειαν τ[ους δε προ]νοουμενους του αντιδικου ημων και προστατουντα[ς δια της τ]ων πραγματων παραθεσειως τε και της καθ ημερα[ν γενομεν]ης εφοδειας επι των ατριων εφιλοποιουντο περι δ[η τουτων ε]δοξεν τηι βουληι και τωι δημωι τωι αβδηριτων επαιν[εσαι το]υς προγεγραμμενους ανδρας και καλεισθαι εις προ[εδριαν κατ] ενιαυτον διονυσιων τωι αγωνι εως αν ζωσιν και σ[τεφανουσ]θαι χρυσωι στεφανωι ες αει την αναγγελιαν ποιουμεν[ου του] κηρυκος διοτι ο δημος στεφανοι χρυσωι στεφανωι α[μυμονα ε]πικουρου τηιον αρετης ενεκεν και ευνοιας της εις εα[υτον και με]γαθυμον αθηναιου τηιον χρυσωι στεφανωι αρετης ενε[κεν και ευν]οιας της εις εαυτον οι δε νομοφυλακες οι επι ιερεως ηρα[----- αν]αγραψατωσαν τοδε το ψηφισμα εις στηλην λευκου λιθ[ου και στησα]τωσαν εν τωι επιφανεστατωι τοπωι της αγορας ινα [δε τηιοι γ]ινωσκωσιν την του δημου προθυμιαν ην εχει προς τ[ους καλους] και αγαθους των ανδρων ελεσθωσαν οι νομοφυλακ[ες πρεσβε]υτας δυο προς τηιους οιτ[ιν]ες αποδημησαντες εις τε[ων και δο]ντες τοδε το ψηφισμα παρακαλεσουσιν τηιους προσαγγ[ειλαι τας ε]ψηφισμενας υπο του δημου ημων τοις πολιταις αυτων [τιμας και σ]υγχωρησαι τοις πρεσβευταις στησαι στηλην λευκου λιθ[ου εν τωι ε]πιφανεστατωι τοπωι εν ηι και αναγραφησεται τοδε το ψη[φισμα το δ]ε γενομενον αναλωμα εις τε την στηλην και την αναγ[ραφην] του ψηφισματος απογραψαμενοι τηι πολει οι πρεσβε[υται οπω]ς αμειβωνται κομισα[σ]θωσαν απο της τραπεζης θεμεν[ων αυτοις] το διπλασιον των νομοφυλακων απο των εις τας πρεσβ[ειας το δε] ψηφισμα τοδε ειναι εις ευχαριστιαν του δημου ε[ιρεθησα]ν πρεσβευται ηρακλειδης αλκιφρονος αλκ[ιφρων δη]μητριου.
Thrace — Abdera [found at Teos] — 166-160 BC — BCH 4 (1880) 47-59 — Dumont-Homolle (1892) 442, 110b(4) — Syll.³ 656
 166-160 BC 